rejauldu/bengali-wikipedia huggingface dataset:
জেমন ফিলিপ মিলনার (জন্ম ৪ জানুয়ারি ১৯৮৬) একজন ইংরেজ পেশাদার ফুটবলার। তিনি বর্তমানে ইংলিশ প্রিমিয়ার লিগে লিভারপুলের হয়ে খেলেন। তিনি মধ্যমাঠ থেকে শুরু করে রক্ষণে খেলতে পারেন।  ছোটবেলা থেকেই তিনি ক্রিকেট এবং ফুটবলে বেশ প্রতিভা দেখিয়েছেন। তবে ১৯৯৬ সালে তিনি লিডস ইউনাইটেড ফুটবল ক্লাবের যুব একাডেমীতে যোগ দেন। ২০০২ সালে মাত্র ১৬ বছর বয়সে তিনি প্রিমিয়ার লিগের সর্বকনিষ্ঠ গোলদাতা হিসেবে আত্মপ্রকাশ করেন। এরপর তিনি সুইডন টাউন, নিউক্যাসল ইউনাইটেড, অ্যাস্টন ভিলা ও ম্যানচেস্টার সিটিতে তার ফুটবল প্রতিভার স্বাক্ষর রাখেন। পাঁচ বছর ম্যানচেস্টার সিটিতে থাকার পর তিনি ২০১৫ সালে লিভারপুলে পাড়ি জমান।  ইংল্যান্ড জাতীয় ফুটবল দলে জেমস মিলনার ৬১ বার ডাক পান। মলদোভা জাতীয় দলের বিরুদ্ধে তার একমাত্র গোলটি আসে। তিনি ২০১০ এবং ২০১৪ ফিফা বিশ্বকাপে ইংল্যান্ডকে প্রতিনিধিত্ব করেন। ২০১৬ সালে তিনি আন্তর্জাতিক ফুটবল থেকে অবসর নেন।  সম্মাননা ম্যানটেস্টার সিটি প্রিমিয়ার লিগ: ২০১১-১২, ২০১৩-১৪ এফএ কাপ: ২০১০-১১ ইএফএল কাপ: ২০১৩-১৪  এফএ কমিউনিটি শিল্ড: ২০১২ এফএ কাপ রানার আপ: ২০১২–১৩ এফএ কমিউনিটি শিল্ড রানার-আপ: ২০১১, ২০১৪  লিভারপুল ইএফএল কাপ রানার-আপ: ২০১৫-১৬ উয়েফা চ্যাম্পিয়নস লিগ রানার-আপ: ২০১৭-১৮ উয়েফা ইউরোপা লিগ রানার-আপ: ২০১৫-১৬  তথ্যসূত্র  বহিঃসংযোগ  লিভারপুল এফ.সি.-এর ওয়েবসাইটে জেমস মিলনারের প্রোফাইল  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:সুইন্ডন টাউন ফুটবল ক্লাবের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল উইঙ্গার বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
টিম উইন রিকোভারি প্রজেক্ট (টিডব্লিউআরপি), উচ্চারিত "টুয়ার্প", অ্যান্ড্রয়েড ভিত্তিক ডিভাইসের জন্য একটি ওপেন-সোর্স সফ্টওয়্যার কাস্টম রিকভারি ইমেজ।  এটি একটি টাচস্ক্রিন সক্ষম ইন্টারফেস প্রদান করে যা ব্যবহারকারীদের তৃতীয় পক্ষের ফার্মওয়্যার ইনস্টল করতে এবং বর্তমান সিস্টেমের ব্যাক আপ করতে সক্ষমতা দেয়, যা প্রায় সবকটি স্টক রিকোভারি ইমেজ দ্বারা অসমর্থিত। এইকারণে ফ্লাশ করতে বা ইনস্টল করতে অথবা রুট করতে এটি অ্যান্ড্রয়েড ডিভাইসগুলোতে ইনস্টল করা হয়  যদিও এটি ইনস্টলেশনের আগে রুট করা ডিভাইসের উপর নির্ভর করে না।   ফাংশন  ফেব্রুয়ারি ২০১৬ থেকে সংস্করণ নম্বরের প্রথম তিনটি সংখ্যা সংস্করণটিকে নির্দিষ্ট করে, চতুর্থ সংখ্যাটি একটি ড্যাশ দ্বারা অন্যদের থেকে পৃথক করে একটি নির্দিষ্ট ডিভাইসের জন্য একটি একক আপডেট হিসেবে উল্লেখ করে৷ এটি হতে পারে কর্মক্ষমতা উন্নতি, হটফিক্স, বাগফিক্স, বা একটি ডিভাইসের জন্য একটি সাধারণ আপডেট হতে পারে।  একটি অ্যান্ড্রয়েড ডিভাইসে এই কাস্টম রিকোভারিটি ইনস্টল করার (" ফ্ল্যাশিং ") প্রধান পদ্ধতিটির জন্য ডিভাইসের জন্য বিশেষভাবে তৈরি একটি সংস্করণ ডাউনলোড করতে হবে এবং তারপরে ফাস্টবুট বা ওডিনের মতো একটি টুল ব্যবহার করতে হবে। কিছু কাস্টম রম ডিফল্ট রিকোভারি ইমেজ হিসাবে টুয়ার্প ইনস্টল করে দিয়ে থাকে।  টুয়ার্প ব্যবহারকারীদের তাদের ডিভাইসের (বুটলোডার, সিস্টেম ডেটা, প্রাইভেট অ্যাপ্লিকেশন, ইত্যাদি সহ) সম্পূর্ণরূপে ব্যাক আপ করার অনুমতি দেয় যেকোন সময়ে প্রত্যাবর্তন করার জন্য। এছাড়া এটি একটি আভ্যন্তরীণ ফাইল ম্যানেজার ডিভাইসে সমস্যা সৃষ্টি করতে পারে এমন ফাইলগুলি মুছে ফেলতে অথবা সমস্যা সমাধানের জন্য কিছু যোগ করতে দেয়।  , টুয়ার্প কাস্টম রম ইনস্টল করতে প্রাতিষ্ঠানিক সহায়তা প্রাদন করে। (যেমনঃ লিনিয়াজওএসের মত কাস্টম অপারেটিং সিস্টেম বা অন্যান্য সর্বাধুনিক অ্যান্ড্রয়েড ভার্সন), কার্নেল, অ্যাডঅন (গুগল অ্যাপস, ম্যাজিসক, থিম ইত্যাদি) সহ আরো অনেক পরিবর্তন করতে সমর্থন করে।  বিভিন্ন ডিভাইস পার্টিশন যেমন সিস্টেম, বুট, ইউজারডেটা, ক্যাশে, এবং অভ্যন্তরীণ স্টোরেজ পার্টিশনগুলি মোছা, ব্যাক আপ করা, পুনরুদ্ধার করা এবং মাউন্ট করাও সমর্থন করে। টুয়ার্প এছাড়াও এমটিপির মাধ্যমে ফাইল স্থানান্তরের সুবিধা দেয়, সেইসাথে একটি মৌলিক ফাইল ম্যানেজার এবং টার্মিনাল এমুলেটরের বৈশিষ্ট্য প্রদান করে। এটিকে পুরোপুরিভাবে সাজানো সম্ভব।  জানুয়ারী ২০১৭ সালে, টুয়ার্প টিম একটি অ্যান্ড্রয়েড অ্যাপ্লিকেশন প্রকাশ করেছে Official TWRP App যা রুট অ্যাক্সেস ব্যবহার করে রিকোভারিকে ফ্ল্যাশ করার অনুমতি দেয়। তবে, রিকোভারি ইমেজের মত অ্যাপটি ওপেন সোর্স নয়। এই অ্যাপটি অফিসিয়াল টুয়ার্প ইমেজের মাধ্যমে রুটেড ও আনরুটেড ডিভাইসে ইনস্টল করা হয়ে থাকে। এটি সিস্টেম পার্টিশনে ইনস্টল করা হয়। এটিকে ডিফল্টরূপে একটি সিস্টেম-স্তরের অ্যাপ হিসেবে ইনস্টল করে, একারণে এটিকে রুট অ্যাক্সেস ছাড়া অ্যান্ড্রয়েড থেকে আনইনস্টল করা যায় না। TWRP App installation screen যাইহোক, টুয়ার্প এখন ব্যবহারকারীকে অ্যাপ থাকার জন্য পছন্দের স্বাধীনতা প্রদান করে।   আরও দেখুন   ক্লকওয়ার্কমড রিকোভারি – টুয়ার্প কাস্টম রিকভারির একটি পুরাতন বিকল্প।   তথ্যসূত্র    বহিরাগত লিঙ্ক   প্রাতিষ্ঠানিক ওয়েবসাইট  বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:বিনামূল্যে সফ্টওয়্যার বিষয়শ্রেণী:উন্মুক্ত উৎসের সফটওয়্যার
হাফিজুর রহমান ওয়াসিফ দেহলভি (১০ ফেব্রুয়ারি ১৯১০ - ১২ মার্চ ১৯৮৭) ছিলেন একজন ভারতীয় মুসলিম পণ্ডিত, আইনবিদ, সাহিত্য সমালোচক এবং উর্দু ভাষার কবি, যিনি ১৯৫৫ থেকে ১৯৭৯ সাল পর্যন্ত মাদ্রাসা আমিনিয়া ইসলামিয়া আরাবিয়ার অধ্যাপক হিসেবে দায়িত্ব পালন করেছিলেন। তিনি ভারতের স্বাধীনতা আন্দোলনে অংশ নিয়েছিলেন এবং আদাবি ভুল ভুলাইয়ান, উর্দু মাসদার নামা এবং তাযকিরাহ-ই-সাইল-এর মতো গ্রন্থ রচনা করেছিলেন। তিনি তার পিতা কেফায়াতুল্লাহ দেহলভির ধর্মীয় নির্দেশনা হিসেবে কিফায়াত আল-মুফতি নয় খণ্ডে সংকলন করেছিলেন।  জীবনী হাফিজুর রহমান ওয়াসিফ দেহলভি ১৯১০ সালের ১০ ফেব্রুয়ারি শাহজাহানপুরে জন্মগ্রহণ করেন। তিনি ভারতের বড় মুফতি কেফায়াতুল্লাহ দেহলভির ছোট ছেলে। তিনি তার বাবা কেফায়াতুল্লাহ দেহলভি স, খুদা বখশ এবং আবদুল গফুর আরিফ দেহলভি মতো পণ্ডিতদের কাছে মাদ্রাসা আমিনিয়ায় পড়াশোনা করেন॥ তিনি হামিদ হোসেন ফরিদাবাদি এবং মুন্সী আবদুল গণির কাছে ইসলামী ক্যালিগ্রাফিতে অধ্যয়ন করেন।  ওয়াসিফ ছিলেন একজন ক্যালিগ্রাফার, সাহিত্য সমালোচক, কবি এবং একজন ইসলামী আইনবিদ। ১৫ বছর বয়সে তিনি ফার্সি ভাষায় কবিতা লিখতে শুরু করেন। উর্দুতে তাঁর প্রথম দিকের একটি কবিতা ছিল হাকিম আজমল খান সম্পর্কে মার্সিয়া, যা আল-জমিয়াতের ১৯২৮ সালের ২২ জানুয়ারীর সংস্করণে প্রকাশিত হয়েছিল। তিনি গজল, নাজম, কাসিদা, মুসাদ্দাস এবং উর্দু কবিতার অন্যান্য ধারাগুলিতে লিখেছিলেন। তিনি কবিতায় সাইল দেহলভি এবং নূহ নরভীর ছাত্র ছিলেন। জামিল মেহেদি বলেন, "জিগর মোরাদাবাদির পরে ওয়াসিফই একমাত্র কবি, যিনি ক্যালিগ্রাফির উপর সমান অধিকারী। যদি তিনি কবি না হতেন, তাহলে তিনি একজন মহান ক্যালিগ্রাফার হতেন।"  ওয়াসিফ দিল্লি সরকারের শিক্ষা বিভাগে আরবি ভাষা ও সাহিত্যের শিক্ষক হিসেবে কর্মজীবন শুরু করেন। ১৯৩৬ সালে, তার বাবা তাকে কুতুব খানা রহিমিয়ার ম্যানেজার বানিয়েছিলেন। তিনি ১৯৫৩ সালে মাদ্রাসা আমিনিয়ার উপাধ্যক্ষ নিযুক্ত হন। তিনি ১৯৫৫ সালের সেপ্টেম্বরে অধ্যক্ষ হন এবং ১৯৭৯ সালে পদত্যাগ করেন। ১৯৮৭ সালের ১২ মার্চ দিল্লিতে তিনি মারা যান।  সাহিত্য কার্ম ওয়াসিফ তার পিতা কেফায়াতুল্লাহ দেহলভি কর্তৃক প্রদত্ত ধর্মীয় নির্দেশনা হিসেবে কিফায়াত আল-মুফতি নয় খণ্ডে সংকলিত করেছেন। পাকিস্তানি ইতিহাসবিদ আবু সালমান শাহজাহানপুরী এটিকে তাঁর প্রধান একাডেমিক, রাজনৈতিক, ধর্মীয় এবং জীবনযাপনের কাজ হিসেবে গণ্য করেছেন। তার অন্যান্য কাজগুলো হলো:   আদাবা ভুল ভুলাইয়ান: জাবান-ও-কাওয়াইদ ওর উর্দু ইমলা পার তানকিদ  জামিয়াত-ই-উলামা পার এক তারিখি তাসবিরাহ (জমিয়ত উলামায়ে হিন্দ-এর ইতিহাস এবং এর প্রতিষ্ঠা নিয়ে আলোচনা করা একটি বই)  সিহ লিসানি মাসদার নামা (উর্দু ক্রিয়াগুলির অভিধান তাদের আরবি এবং ফার্সি সমতুল্য)  তাজকিরাহ-ই সাইল (সাইল দেহলভির জীবনী)  উর্দু মাসদার নামা  জার-ই গুল (কাব্য সংগ্রহ)   আরও দেখুন   দেওবন্দি ব্যক্তিত্বের তালিকা তথ্যসূত্র  গ্রন্থপঞ্জি      বিষয়শ্রেণী:১৯১০-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:ভারতীয় মুফতি বিষয়শ্রেণী:দেওবন্দি ব্যক্তি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:ভারতীয় চারুলিপিকর বিষয়শ্রেণী:হানাফি ফিকহ পণ্ডিত বিষয়শ্রেণী:ভারতের উর্দু কবি বিষয়শ্রেণী:ভারতীয় স্বাধীনতা কর্মী বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:শাহজাহানপুরের ব্যক্তি
কামারকুণ্ডু রেলওয়ে স্টেশন হল  হাওড়া-বর্ধমান কর্ড লাইন এবং শেওড়াফুলি—বিষ্ণুপুর ব্রাঞ্চ লাইন দুটির একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। কামারকুণ্ডু রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় কামারকুণ্ডুতে অবস্থিত। স্টেশনটি কামারকুণ্ডু এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ভায়া হাওড়া-বর্ধমান কর্ড ৩৩ কি.মি. দূরে স্টেশনটি অবস্থিত। হাওড়া জংশন রেলওয়ে স্টেশন থেকে ভায়া শেওড়াফুলি-তারকেশ্বর ব্রাঞ্চ লাইন ৩৬ কি.মি. দূরে স্টেশনটি অবস্থিত।Railway Timetable  বিবরণ  কামারকুণ্ডু এবং পার্শ্ববর্তী এলাকা কৃষি ভিত্তিক তাই এইখানে অনেক হিমঘর তৈরি হয়েছে।  ইতিহাস  হাওড়া-তারকেশ্বর ব্রাঞ্চ লাইনটি ১৮৮৫ সালে নির্মিত হয়েছিল। হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  কামারকুণ্ডু রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল। স্টেশনের বৈশিষ্ট্য  যেহেতু কামারকুণ্ডু রেলওয়ে স্টেশনটি হাওড়া-বর্ধমান কর্ড লাইনের উপর শেওড়াফুলি-বিষ্ণুপুর ব্রাঞ্চ লাইনটি অবস্থিত। সেহেতু লাইন দুটি দুই স্তরে, ট্রেন রুট পরিবর্তন করতে পারে না এবং প্ল্যাটফর্ম দুটি আলাদা মাত্রায় হয়।  তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৮৮৫-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৫-এ ভারতে চালু রেলওয়ে স্টেশন
thumb|right|পাসিফাই এবং মিনোটার, অ্যাটিক লাল চিত্র কাইলিক্স, মন্ত্রিপরিষদ ডেস মডেইলেস (প্যারিস) গ্রিক পুরণে, পাসিফাই ছিল দেবতা হেলিয়স ও ওকেয়ানিদ পের্সের কন্যাHesiod, Theogony 346.। সে জেউসের পুত্র মিনসকে বিয়ে করে। তাদের সন্তানেরা হল - আরিয়াদ্নে, আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিস।  গ্রীক পৌরাণিক কাহিনীতে বর্ণীত আছে, ক্রিটের রাজা মিনোস সমুদ্র দেবতা সাদা ষাঁড় পসেইডনকে বলিদান না করায় মিনোসকে ইশ্বরের কাছে পাঠান। ফলস্বরূপ, পসেইডন মিনোসের স্ত্রী পাসিফাইকে অভিশাপ দেন। পাসিফাই ষাঁড়ের প্রতি প্রেমাসক্ত হয়ে পড়ে এবং পশুর সহিত মিলিত হয়Pseudo-Apollodorus, Bibliotheke 3.1.4 । পসিফাই ষাঁড়ের মাথাওয়ালা মানব সন্তান মাইনোটোর জন্ম দেয়।পৌরাণিক পণ্ডিত এবং লেখক রাক এন্ড‌ স্টাপলস মন্তব্য করেছিলেন যে "ষাঁড়টি ছিলেন পুরানো প্রাক-অলিম্পিয়ান পোসেইডনRuck and Staples 1994:213. ।" মানে ষাঁড়টি ছিল পোসেইডন। মিনোয়ান রূপকথা অনুসারে,  ষাঁড়টির সাথে সহবাস করার জন্য সে এথেনিয়ান আর্টিফার দ্যাডালাসকে দিয়ে  গোহাইডের আচ্ছাদন সহ একটি বহনযোগ্য কাঠের গাভী তৈরি করেছিল। যার মাধ্যমে সে তার যৌনক্ষুধাকে সন্তুষ্ট করতে সক্ষম হয়।ওভিডের আর্ট অফ  লাভে পাসিফাইকে জুওফিলিক পদে বর্ণনা করা হয়েছে :  ট্রান্স জয়েদ ওম্যান টাউরি "পাসিফাই ষাঁড়ের সাথে ব্যভিচারী হয়ে আনন্দিত হয়েছিল।" তথ্যসূত্র  বিষয়শ্রেণী:গ্রিক পুরাণ বিষয়শ্রেণী:গ্রিক দেবী
নাসরিন আখতার, যিনি নাসরিন আক্তার নামেও পরিচিত, বাংলাদেশের সুপ্রিম কোর্টের হাইকোর্ট বিভাগের একজন বিচারপতি।   প্রারম্ভিক জীবন  নাসরিন আখতার ২৫ অক্টোবর ১৯৮০ সালে জন্মগ্রহণ করেন।   কর্মজীবন  নাসরিন আখতার ২০০৮ সালে ঢাকা বার অ্যাসোসিয়েশনের সদস্য হন।  ৯ অক্টোবর ২০২৪ তারিখে শেখ হাসিনা নেতৃত্বাধীন আওয়ামী লীগ সরকারের পতনের পর, নাসরিন আখতার এবং আরও ২২ জন বিচারপতি হাইকোর্ট বিভাগে নিয়োগ পান।  তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
জাতীয় মহাসড়ক ৫১১ বা মিরপুর (বিরুলিয়া)–আশুলিয়া (ইয়ারপুর) সড়ক ঢাকায় অবস্থিত বাংলাদেশের জাতীয় মহাসড়ক। সড়কটির মোট দৈর্ঘ্য । ২০০৭ সালের ১ জুলাই এই সড়ক নির্মাণের সিদ্ধান্ত নেওয়া হয়।  সড়কটি মিরপুরের বিরুলিয়াতে জাতীয় মহাসড়ক ৫০১ থেকে শুরু হয়েছে এবং আশুলিয়ার ইয়ারপুরে জাতীয় মহাসড়ক ৩০২-এর সাথে মিলিত হয়েছে। সড়কটি মিরপুরে বিরুলিয়া রোড এবং আশুলিয়াতে আনোয়ার জং সড়ক ও কলেজ রোড নামে পরিচিত।   তথ্যসূত্র   বিষয়শ্রেণী:ঢাকার সড়ক বিষয়শ্রেণী:বাংলাদেশের জাতীয় মহাসড়ক
thumb ক্রিস্টোফার জন মুলিন (জন্ম ১২ ডিসেম্বর ১৯৪৭)  একজন ব্রিটিশ সাংবাদিক, লেখক এবং লেবার রাজনীতিবিদ।  ১৯৮০-এর দশকে একজন সাংবাদিক হিসাবে, ক্রিস মুলিন একটি প্রচারণার নেতৃত্ব দেন যার ফলে বার্মিংহাম সিক্স মুক্তি পায়, যা ন্যায়বিচারের গর্ভপাতের শিকার। ২০২২ সালের মার্চ মাসে, একটি আদালতের মামলা নিষ্পত্তি হয়েছিল যে মুলিনকে দুটি বোমা কে বসিয়েছিল সে সম্পর্কিত কোনও নোট প্রকাশ করতে হবে না। মুলিন চারটি উপন্যাসের লেখক, যার মধ্যে A Very British Coup (1982), যা পরে টেলিভিশনের জন্য অভিযোজিত হয়েছিল এবং এর সিক্যুয়েল The Friends of Harry Perkins . মুলিন একজন বিখ্যাত ডায়েরিস্টও।   কর্ম    উপন্যাস    একটি খুব ব্রিটিশ অভ্যুত্থান (1982)  দ্য লাস্ট ম্যান আউট অফ সাইগন (1986)  ফায়ার বানরের বছর (1991)  হ্যারি পারকিন্সের বন্ধু (2019)   প্রকৃত তথ্যভিত্তিক সাহিত্য    বিচারের ত্রুটি: বার্মিংহাম বোমা হামলা সম্পর্কে সত্য ( )  পাদদেশ থেকে একটি দৃশ্য: ক্রিস মুলিনের ডায়েরি (2009) ( )  পতন ও পতন: ডায়েরি 2005-2010 (2010) ( )  একটি ওয়াক-অন পার্ট: ডায়েরি 1994-1999 (2011) ( )  হিন্টারল্যান্ড (2016) ( )  আপনি ক্রিস মুলিন হতে ব্যবহার করেননি? ডায়েরি 2010-2022 (2023) ( )   সম্পাদক হিসেবে    সমাজতন্ত্রের জন্য টনি বেন আর্গুমেন্টস (1979) পেঙ্গুইন বই  টনি বেন আর্গুমেন্টস ফর ডেমোক্রেসি (1981) জোনাথন কেপ   তথ্যসূত্র    বহিঃসংযোগ    ব্যক্তিগত ওয়েবসাইট  ইপলিটিক্স: ক্রিস মুলিন  গার্ডিয়ান আনলিমিটেড পলিটিক্স - অ্যারিস্টটলকে জিজ্ঞাসা করুন: ক্রিস মুলিন এমপি  TheyWorkForYou.com- এ ক্রিস মুলিন এমপি      বিষয়শ্রেণী:ইংরেজি ম্যাগাজিনের সম্পাদক বিষয়শ্রেণী:ভিয়েতনাম যুদ্ধের ব্যক্তি বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংরেজ সমাজতাত্ত্বিক বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ব্রিটিশ পুরুষ ঔপন্যাসিক বিষয়শ্রেণী:ব্রিটিশ পুরুষ সাংবাদিক বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:সেন্ট জোসেফ কলেজ, ইপসউইচে শিক্ষিত ব্যক্তি
হাকিমপুর থানা বাংলাদেশের দিনাজপুর জেলার অন্তর্গত হাকিমপুর উপজেলার একটি থানা।   পটভূমি  ১৯৫০ খ্রিস্টাব্দের ২৫ মার্চ তৎকালীন পাকিস্তান সরকার এক গেজেট নোটিফিকেশনের মাধ্যমে বোয়ালদাড়, আলীহাট, খট্টামাধবপাড়া ও বিরামপুর এই ৪টি ইউনিয়নের সমন্বয়ে হাকিমপুর মৌজার নামানুসারে হাকিমপুর থানা ঘোষণা করেন। পরবর্তীতে ২টি নতুন ইউনিয়ন যথা হিলি-হাকিমপুর ও কাটলা সৃষ্টির মাধ্যমে এই থানায় মোট ৬টি ইউনিয়ন হয়। পরবর্তীতে ১৯৮২ সালে এই থানার ২টি ইউনিয়ন কাটলা ও বিরামপুর নবগঠিত থানা বিরামপুরের অন্তর্ভুক্ত হয়।   প্রশাসনিক এলাকাসমূহ  হাকিমপুর উপজেলার ১টি পৌরসভা ও ৩টি ইউনিয়নের প্রশাসনিক কার্যক্রম হাকিমপুর থানার অধীন।  পৌরসভা:  হাকিমপুর  ইউনিয়নসমূহ:  ১নং খট্টামাধবপাড়া  ২নং বোয়ালদাড়  ৩নং আলীহাট   আরও দেখুন   হাকিমপুর উপজেলা  দিনাজপুর জেলা   তথ্যসূত্র    বহিঃসংযোগ   বিষয়শ্রেণী:দিনাজপুর জেলার থানা বিষয়শ্রেণী:হাকিমপুর উপজেলা
অশোক লেল্যান্ড হল একটি ভারতীয় গাড়ি উৎপাদক ও বাজারজাতকারী প্রতিষ্ঠান যার সদর দফতর হল ভারতের চেন্নাইয়ে। অশোক লেল্যান্ড প্রতিষ্ঠিত হয় ১৯৪৮ সালে এবং এটি বর্তমানে ভারতের দ্বিতীয় বৃহত্তম বাণিজ্যিক মটরগাড়ি উৎপাদনকারী প্রতিষ্ঠান। ছয়টি কারখানায় কোম্পানিটি ট্রাক, বাস, সামরিক যান এবং এগুলোর খুচরা যন্ত্রাংশ উৎপাদন করে থাকে। অশোক লেল্যান্ড বছরে প্রায় ৬০,০০০ মটরগাড়ি এবং ৭,০০০ ইঞ্জিন বিক্রয় করে থাকে। এটি ভারতের দ্বিতীয় বাণিজ্যিক পরিবহন উৎপাদনকারী প্রতিষ্ঠান যা ভারতের ২৮ % বাণিজ্যিক পরিবহনের বাজার দখল করে আছে তবে বাস উৎপাদনের দিক দিয়ে এটি ভারতে প্রথম অবস্থানে রয়েছে। কোম্পানির দাবি মতে তাদের উৎপাদিত বাসগুলি গড়ে প্রতিদিন ৬ কোটি যাত্রী পরিবহন করে থাকে যা ভারতের পুরো রেল পরিসেবার চেয়ে বেশি। ট্রাক উৎপাদনের ক্ষেত্রে অশোক লেল্যান্ড ১৬ টন থেকে ২৫ টন পর্যন্ত ধারণক্ষমতার উপর নজর দেয় বেশি তবে এদের ট্রাকের বহরে সাড়ে সাত টন থেকে শুরু করে ৪৯ টন ধারণক্ষমতার ট্রাকও রয়েছে। সম্প্রতি ঘোষিত জাপানের নিশান মোটরসের সাথে জয়েন্ট ভেঞ্চারে অশোক লেল্যান্ড হালকা বাণিজ্যিক যানবাহনের বাজারে প্রবেশ করতে চাইছে।  যুক্তরাজ্যের ব্ল্যাকবার্নে অশোক লেল্যান্ডের অধীনস্থ কোম্পানি অপটারার বাস কারখানা সম্প্রতি বন্ধ করে দেওয়া হয়েছে। লিডসে অপটারার পূর্বক্তোন উৎপাদন কারখানাটিও শেরবার্নে স্থানান্তরের জন্য খালি করে দেওয়া হয়েছে।   তথ্যসূত্র    বহিঃসংযোগ   অশোক লেল্যান্ডের অফিশিয়াল ওয়েবসাইট (ভারত)  অশোক লেল্যান্ডের অফিশিয়াল ওয়েবসাইট (শ্রিলংকা)  অশোক লেল্যান্ড ডিফেন্স  অপটারা বাস- অশোক লেন্যান্ড  অপটারা বাসের অফিশিয়াল ওয়েবসাইট  এভিয়া ট্রাকস- অশোক লেল্যান্ড  এভিয়া ট্রাকস, অফিশিয়াল ওয়েবসাইট     বিষয়শ্রেণী:পাবলিক লিমিটেড কোম্পানি বিষয়শ্রেণী:ভারতীয় মার্কা বিষয়শ্রেণী:১৯৪৮-এ প্রতিষ্ঠিত ভারতীয় কোম্পানি বিষয়শ্রেণী:ভারত–যুক্তরাজ্য সম্পর্ক বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি বিষয়শ্রেণী:চেন্নাই ভিত্তিক কোম্পানি বিষয়শ্রেণী:জন ডেয়ার বিষয়শ্রেণী:১৯৪৮-এ প্রতিষ্ঠিত যানবাহন প্রস্তুতকারক কোম্পানি
কানাডা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক ক্রিকেটে কানাডার প্রতিনিধিত্বকারী দল। দলের বর্তমান অধিনায়ক আবরাশ খান এবং কোচের দায়িত্বে রয়েছেন এরোল ব্রোউ। কানাডা ২০১০ অনূর্ধ্ব-১৯ বিশ্বকাপে অংশগ্রহণ করে এবং ১১তম স্তান অজংন করে।   বর্তমান দল   ২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য ঘোষিত দল:2014 Canada Under-19s squad espncricinfo.com  খেলোয়াড়জন্ম তারিখব্যাটবোলিং শৈলী আবরাশ খান (অ)    ডান-হাতি  ডান-হাতি মিডিয়াম ভাভিন্দু অধিহেত্তী    বাম-হাতি  বাম-হাতি মিডিয়াম থুর্সান্থ অনান্থারাজাহ    বাম-হাতি  ডান-হাতি লেগ স্পিন আকাশ গিল    বাম-হাতি  ডান-হাতি মিডিয়াম আব্দুল হাসিব    ডান-হাতি  ডান-হাতি ফাস্ট-মিডিয়াম আরসলান খান    ডান-হাতি  ডান-হাতি মিডিয়াম সুলাইমান খান    ডান-হাতি  ডান-হাতি ফাস্ট-মিডিয়াম মামিক লুথরা    ডান-হাতি  ডান-হাতি অফ স্পিন মিরাজ পাতিল    ডান-হাতি  ডান-হাতি অফ স্পিন শ্লোক পাতিল    বাম-হাতি  বাম-হাতি অর্থোডক্স কুর্ট রাম্দাথ    ডান-হাতি  বাম-হাতি অর্থোডক্স সরবত সিভিয়া (উই)    বাম-হাতি  — অমিশ তাপলু (উই)    ডান-হাতি  — হরস থাকের    ডান-হাতি  ডান-হাতি অফ স্পিন প্রুসথ বিজায়ারাজ    ডান-হাতি  ডান-হাতি ফাস্ট-মিডিয়াম   অনূর্ধ্ব-১৯ ক্রিকেট সাফল্য   বছর মাঠ রাউন্ড১৯৮৮   ১৯৯৮   ২০০০  ২০০২ ২০০৪  ২০০৬ ২০০৮  ২০১০  ২০১২  ২০১৪  ২০১৬  ১৫তম স্থান   তথ্যসূত্র   বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:কানাডায় ক্রিকেট বিষয়শ্রেণী:কানাডার জাতীয় ক্রীড়া দলসমূহ বিষয়শ্রেণী:আন্তর্জাতিক ক্রিকেটে কানাডা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২৩:৪৫, ২২ মার্চ ২০২০ (ইউটিসি) সুস্মিলি আচার্য   – (অপসারণের প্রস্তাবনা দেখুনলগ দেখুন) () মৌলিক গবেষণা ধাঁচে লেখা এবং উৎসহীন নিবন্ধ। উল্লেখযোগ্যতার সুস্পষ্ট ব্যাখ্যা নেই। দেলোয়ার (✉) • ১৯:২৭, ৮ মার্চ ২০২০ (ইউটিসি)  অপসারণ করা হোক। WP:GNG, WP:ANYBIO, WP:ENT মানদন্ডে উত্তীর্ণ নয়। তাছাড়া কোন তথ্যসূত্রও দেওয়া হয়নি।~ইসমাইল (আলাপ) ০০:৫২, ৯ মার্চ ২০২০ (ইউটিসি)   অপসারণের যোগ্য, উল্লেখযোগ্যতা প্রমাণে তথ্যসূত্রে যথেষ্ট পরিমাণ লেখা নেই। — রিয়াজ (আলাপ) ১৪:৪৩, ১৮ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পশ্চিমবঙ্গ বিদ্যুৎ উন্নয়ন সমবায় লিমিটেডের বক্রেশ্বর তাপবিদ্যুৎ কেন্দ্র হল ১,০৫০ মেগাওয়াট (৫X২১০ মেগাওয়াট) উৎপাদনক্ষমতা-সম্পন্ন একটি তাপবিদ্যুৎ কেন্দ্র। এছাড়া এখানে একটি ৫০০ মেগাওয়াট উৎপাদনক্ষমতা-সম্পন্ন কেন্দ্র স্থাপনের প্রস্তাব দেওয়া হয়েছে।  অবস্থান ভারতের পশ্চিমবঙ্গ রাজ্যের বীরভূম জেলায় অবস্থিত চিনপাই ও ভুরকুনা গ্রাম পঞ্চায়েতে বক্রেশ্বর তাপবিদ্যুৎ কেন্দ্রটি অবস্থিত। এটির স্থানাঙ্ক হল Sarajit Pramanick, Birbhumer Ahankar:Bakreshwar Tapbidyut Kendra, Paschim Banga, Birbhum special issue, pp. 189–192, (in Bengali), February 2006, Information and Culture Department, Government of West Bengal বক্রেশ্বর নদের তীরে পানাগড়–মোরগ্রাম সড়কের ধারে বক্রেশ্বর মন্দির ও উষ্ণ প্রস্রবনের কিছু দূরে এটি অবস্থিত। অন্ডাল-সাঁইথিয়া ব্রাঞ্চ লাইনের চিনপাই রেল স্টেশনটি এই বিদ্যুৎকেন্দ্রের নিকটতম রেল স্টেশন এবং বক্রেশ্বর তাপবিদ্যুৎ কেন্দ্র টাউনশিপ এর কাছেই অবস্থিত।   উৎপাদন ক্ষমতা  প্রতিক্ষেত্রে ২১০ মেগাওয়াট উৎপাদনক্ষমতা সম্পন্ন তিনটি ইউনিট স্থাপিত হয় ১৯৯৯ ও ২০০১ সালে। এই তিনটি ইউনিটের জন্য জাপান ব্যাঙ্ক অফ ইন্টারন্যাশানাল কোঅপরেশন ৮০.৮ মিলিয়ন ইয়েন বা ২,৫২৫ কোটি টাকা ঋণ দেয়। ৩৭ মাসের রেকর্ড সময় প্রথম ইউনিটটি সমাপ্ত হয় ও ১৯৯৯ সালের ১৭ জুলাই চালু হয়। উল্লেখ্য, ২০০-২৫০ মেগাওয়াট বিদ্যুৎকেন্দ্র স্থাপনের জন্য কেন্দ্রীয় বিদ্যুৎ কর্তৃপক্ষের সাধারণ সময় মাপকাঠি ৪৮ মাস।  বক্রেশ্বর বিদ্যুৎ প্রকল্প স্টেজ ২-এর অন্তর্গত নির্মীয়মান দুটি ইউনিটের প্রতিটির উৎপাদন ক্ষমতা ২১০ মেগাওয়াট এবং নির্মাণের আনুমানিক ব্যয় ধার্য হয়েছে ২,০০০ কোটি টাকা।   নীল নির্জন  বক্রেশ্বর নদীতে বাঁধ দিয়ে একটি জলাধার গড়ে তোলা হয়েছে। এই জলাধারটির নাম নীল নির্জন। এই জলাধার থেকে তাপবিদ্যুৎ কেন্দ্রের প্রয়োজনীয় জল সরবরাহ করা হয়। এছাড়া এটি পর্যটকদের কাছেও বিশেষ আকর্ষণীয় স্থান। বক্রেশ্বরের উষ্ণ প্রস্রবণ ও অজস্র মন্দিরকে ঘিরে পর্যটন শিল্প গড়ে উঠেছে।Sarkar, Joydeep, Paryatan Boichitre Birbhum Jela, Paschim Banga, p. 200   রাজনৈতিক বিতর্ক  বক্রেশ্বর তাপবিদ্যুৎ কেন্দ্র বেশ কয়েক বছর ধরেই রাজনৈতিক বিতর্কের কেন্দ্রবিন্দুতে। প্রাথমিকভাবে এই কেন্দ্রটি কেন্দ্রীয় ও রাজ্যসরকারের যৌথ সহযোগিতায় স্থাপনার কথা ছিল। কিন্তু কেন্দ্রীয় অর্থসাহায্য রাজ্যসরকারের প্রচেষ্টা সত্ত্বেও এসে পৌঁছায়নি। ১৯৭৭ সালে যখন বামফ্রন্ট সরকার স্থাপিত হয় তখন বক্রেশ্বর ছিল রাজনৈতিক অস্থিরতার শিকার। এই কারণে মার্কসবাদী নেতারা কেন্দ্রের বিরুদ্ধে এই প্রকল্পের কাজে এগিয়ে না আসার জন্য বিমাতৃসুলভ মনোভাবের অভিযোগ তোলেন। বেশ কয়েকবছর এই প্রকল্পের কাজ আটকে রাখা হয়, কারণ সোভিয়েত ইউনিয়ন এই প্রকল্পের জন্য অর্থসাহায্যে প্রতিশ্রুত হয়েছিল। দীর্ঘ কয়েকবছর সোভিয়েত অর্থের জন্য অপেক্ষা করেও যখন তা এসে পৌঁছায় না, তখন অন্য উপায়ে এই প্রকল্পের কাজ শুরু হয়।   তথ্যসূত্র   বিষয়শ্রেণী:বীরভূম জেলা বিষয়শ্রেণী:পশ্চিমবঙ্গের তাপবিদ্যুৎ কেন্দ্র বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র বিষয়শ্রেণী:১৯৯৯-এ পশ্চিমবঙ্গে প্রতিষ্ঠিত
মুহাম্মদ আলি শাহ (, ) (উর্দু:محمّد علی شاہ) (১৭৭৭ – ৭ মে ১৮৪২) ছিলেন আওধের তৃতীয় বাদশাহ ১৮৩৭ সালের ৭ জুলাই থেকে ১৮৪২ সালের ৭ মে পর্যন্ত তিনি ক্ষমতায় ছিলেন।Princely States of India তিনি ছিলেন দ্বিতীয় সাদাত আলি খানের পুত্র, গাজিউদ্দিন হায়দার শাহর ভাই এবং নাসিরউদ্দিন হায়দার শাহর চাচা  গ্যালারি  তথ্যসূত্র  টীকা  বহিঃসংযোগ  Royal line of Nawabs of Oudh  National Informatics Centre, Lucknow – Rulers of Awadh  NAWABS OF OUDH & THEIR SECULARISM – Dr. B. S. Saxena   HISTORY OF AWADH (Oudh) a princely State of India by Hameed Akhtar Siddiqui  বিষয়শ্রেণী:১৭৭৭-এ জন্ম বিষয়শ্রেণী:১৮৪২-এ মৃত্যু বিষয়শ্রেণী:আওধ বিষয়শ্রেণী:ভারতীয় মুসলিম বিষয়শ্রেণী:আওধের নবাব বিষয়শ্রেণী:ভারতীয় শিয়া মুসলিম
সের্হি আন্দ্রিয়োভিচ ক্রিভৎসভ (, ; জন্ম: ১৫ মার্চ ১৯৯১; সের্হি ক্রিভৎসভ নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব শাখতার দোনেৎস্ক এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০০৬ সালে, ক্রিভৎসভ ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১১ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ২৪ ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, ক্রিভৎসভ এপর্যন্ত ২০টি শিরোপা জয়লাভ করেছেন, যার মধ্যে ১৯টি শাখতার দোনেৎস্কের হয়ে এবং ১টি ইউক্রেনের বয়সভিত্তিক দলের হয়ে জয়লাভ করেছেন।  প্রারম্ভিক জীবন সের্হি আন্দ্রিয়োভিচ ক্রিভৎসভ ১৯৯১ সালের ১৫ই মার্চ তারিখে ইউক্রেনের জাপরিঝিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় ফুটবলার বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ইউক্রেনের আন্তর্জাতিক ফুটবলার বিষয়শ্রেণী:ইউক্রেনের আন্তর্জাতিক যুব ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার